突然好掛住韓國既食物，但又食厭一般連鎖韓式餐廳。聽朋友講黃埔近年都開佐唔少韓國餐廳，於是就想過黎尋下寶～ 無意之中就發現佐呢間由兩oppa開既韓式餐廳。一入到間餐廳就好似返到去韓國咁，有勁多韓國人食緊😂 睇menu，基本上呢間餐廳包括佐成個韓國唔同總類既料理，由一般韓燒到濟洲既刺身都有齊曬！睇到我同朋友樣樣都想叫黎試。我地叫佐炸雞、牛肉燉湯同埋一set豬肉韓燒。當中真係超推介佢個牛肉燉湯！佢唔似其他餐廳勁多雜菜得幾塊牛肉，而係落足料，有4-5大舊牛肉，個味都好濃郁～想回味韓國菜可以過黎試！